ADHD er eitt neuropsykiatrisk ólag, sum stendur fyri Attention Deficit Hyperactivity Disorder (Uppmerksemis Mangul Hyperaktivt Ólag) og er sum aloftast genetiskt. Ólagið ávirkar í ymsan mun evnini hjá heilanum at stýra uppmerksemi, impulsstýring og aktivitetstig. Um aktivitetsstigið (hyperaktiviteturin) er ov høgt er talan um ADHD, og er tað lágt er talan um ADD. Við viðgerð kunna børn, ung og vaksin við ADHD fáa eina lívsgóðsku ájavnt við øll onnur mált uppá inntøku og heilsu. Sambært WHO hava 5% av øllum børnum og 2,5% av vaksnum ADHD. Tølini í Íslandi eru væl hægri uml. 10%, helst tí genpuljan er so lítil. Roknað á hesi tøl, hava umleið 1500-2000 fólk í Føroyum ADHD. Vit meta, at umleið 10.000 fólk í Føroyum hava ADHD tætt inn á lívið hvønn dag, hetta verið seg nærmasta familja og fakfólk, so sum lærarar, námsfrøðingar og onnur innan almennar veitingar og tænastur. Størsti parturin av teimum við ADHD í Føroyum vita tað ikki, og fáa tí onga viðgerð. Tey sum fáa viðgerð, fáa oftast bert medisinska viðgerð og ikki kognitiva viðgerð so sum sosialpædagogiskan stuðul, foreldra- og familjuráðgeving, psykologterapi, Dialektisk atferðarterapi (DAT), stuðulsbólkar o. líkn., ið faktligheitin metir er helvtin av viðgerðini. Útlendsk haggtøl vísa, at livitíðin hjá fólkum við ADHD í meðal 12,5 ár lægri enn vanligt, tí uttan viðgerð megna nógv ikki at fóta sær, men enda í samfelagsins lágu rókum ella skuggasíðum. Tíbetri finnast sera góðar viðgerðir, ið hjálpa so mikið væl, at lívið við ADHD kann gerast líka langt og gott sum vanligt. Tí er tað alneyðugt, at vit úgreina og viðgera fólk í Føroyum. FØROYSKT TILFAR um ADHD Vit ynskja at framleiða tilfar á føroyskum, sum tekur støði í avbjóðingum og møguleikum ein hevur við ADHD í Føroyum. Vit ynskja at lýsa ymsu skipanirnar, serskúlatilboð, dagstovnatilboð, viðgerð og almennar veitingar, umframt finna áhugaverd hagtøl, ið fyriliggja. Hetta er eitt størri arbeiði, og tí vænta vit at tilfarið tekur nakað av tíð at framleiða. GOTT TILFAR Á DONSKUM Okkara systrafelag í Danmark hevur sera nógvar og góðar greinar um ADHD og lívið við ADHD hjá eitt nú børnum, syskum, vaksum, makum osf. Har eru bóklingar, kunningartilfar, vegleiðingar og filmar um ADHD ætlað bæði til persónar við ADHD, avvarandi, fakfólkum og mynduleikum.